

VLADA REPUBLIKE HRVATSKE

Zagreb, 28. svibnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Domagoja Hajdukovića, u vezi s ilegalnim prelascima migranata |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Zastupničko pitanje Domagoja Hajdukovića, u vezi s ilegalnim prelascima migranata - odgovor Vlade

Zastupnik u Hrvatskome saboru, Domagoj Hajduković, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17, 29/18 i 53/20), zastupničko pitanje u vezi s ilegalnim prelascima migranata.

Na navedeno zastupničko pitanje Vlada Republike Hrvatske, daje sljedeći odgovor:

Od 1. ožujka do 27. travnja 2020. evidentirana su 1.322 postupanja prema osobama za koje je utvrđeno da su nezakonito prešle državnu granicu, što u usporedbi s istim razdobljem 2019., kada je evidentirano 2.617 postupanja, predstavlja smanjenje za 49,5 %.

Također, od 1. ožujka do 27. travnja 2020. evidentirana su 34 kaznena djela krijumčarenja ljudima, temeljem članka 326. Kaznenog zakona (Narodne novine, br. 125/11, 144/12, 56/15, 61/15 - ispravak, 101/17, 118/18 i 126/19), dok je u istom razdoblju 2019. evidentirano 111 kaznenih djela krijumčarenja ljudima.

Navedeni podaci ukazuju da su mjere koje su zemlje u regiji uvele radi sprječavanja širenja bolesti COVID-19 utjecale na smanjenje nezakonitih migracija, a osobito mjere u Bosni i Hercegovini u kojoj je migrantima ograničeno kretanje.

Eventualno potrebna dodatna obrazloženja u vezi s pitanjem zastupnika, dat će dr. sc. Davor Božinović, potpredsjednik Vlade Republike Hrvatske i ministar unutarnjih poslova.

PREDSJEDNIK

mr. sc. Andrej Plenković